cyanic-selkie/wikianc huggingface dataset:
অল্প অল্প প্রেমের গল্প
অল্প অল্প প্রেমের গল্প সানিয়াত হোসেন পরিচালিত প্রথম চলচ্চিত্র এবং মিশা সওদাগর চলচ্চিত্রটিতে অভিনয় করে ৩৯তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা হিসেবে পুরস্কার অর্জন করেন।
কাহিনী সংক্ষেপ
ফরিদ চৌধুরী বিষুকে ফোন দিয়ে জানায় যে একটা ছেলে তার মেয়ের বিয়ে ভেঙ্গে দিতে তার বাড়ির দিকে রওয়ানা হয়েছে। তাকে সেই ছেলেকে আটকাতে হবে। বিষুর সাথে চৌধুরীর চুক্তি হয় সে ঐ ছেলে নিলয়কে কিডন্যাপ করবে। যথাসময়ে সে খুঁজে পায় নিলয়কে। নিলয় বিষুর কাছ থেকে পালাতে চায় কিন্তু পারে না। তাই বাধ্য হয়েই বিষুর সাথে তাকে যেতে হয়। বিষু দীর্ঘ ভ্রমণের বিরক্তি কাটানোর জন্য তাকে গান গাইতে বলল। নিলয়ের গানে বিরক্ত হয়ে তাকে গল্প বলতে বলল। নিলয় শুরু করল তার গল্প। তার প্রেমের গল্প।
মুক্তি
অল্প অল্প প্রেমের গল্প ২০১৪ সালের ২৯ আগস্টে মুক্তি পায়। ছায়াছবিটি সারাদেশের ১০০টি প্রেক্ষাগৃহে মুক্তি পায়। ২০১৫ সালের ঈদুল ফিতরের দ্বিতীয় দিন অনলাইন টেলিভিশন পপকর্ন লাইভ এবং গাজী টিভিতে সম্প্রচারিত হয়।
সঙ্গীত
অল্প অল্প প্রেমের গল্প ছায়াছবিটির সঙ্গীত পরিচালনা করেছেন শওকত আলী ইমন ও বেলাল খান। আবহ সঙ্গীত পরিচালনা করেছেন ইমন সাহা। গীত রচনা করেছেন শওকত আলী ইমন ও জুলফিকার রাসেল। এছাড়া জাতীয় কবি কাজী নজরুল ইসলাম রচিত "আলগা করোগো খোঁপার বাঁধন" গানটি ব্যবহৃত হয়েছে। গানে কণ্ঠ দিয়েছেন বাপ্পা মজুমদার, দিলশাদ নাহার কনা, তৌসিফ, পুলক।
পুরস্কার
৩৯তম জাতীয় চলচ্চিত্র পুরস্কার
নারীবাদী যৌন যুদ্ধ
নারীবাদী যৌন যুদ্ধ লেসবিয়ান যৌনযুদ্ধ নামে পরিচিত, বা কেবল যৌনযুদ্ধ বা পর্ন-যুদ্ধ নামেও পরিচিত। নারীর যৌনতা এবং যৌন কার্যকলাপ সম্পর্কিত বিস্তৃত পরিসরে নারীবাদীদের মধ্যে চলে আসা বিতর্ককে এই শব্দগুলোর দ্বারা প্রকাশ করা হয়। নারীবাদীদের মধ্যে যৌনতা ও যৌনক্রিয়া বিষয়ক মতামতের পার্থক্যগুলো ১৯৭০ এর দশকের শেষ দিকে এবং ১৯৮০ এর দশকের প্রথমদিকে নারীবাদী আন্দোলনকে গভীরভাবে মেরুকরণ করেছে। এই বিতর্ক নারীবাদী চিন্তাবিদদের কর্মপন্থা ঠিক করে দিয়েছে এবং আজ পর্যন্ত এই বিতর্ক নারীবাদীদের মধ্যে বিতর্ককে প্রভাবিত করে।
এই যৌনযুদ্ধের এক দিকে ছিল পর্ন-বিরোধী নারীবাদী দল এবং অন্যদিকে ছিলে যৌন-ইতিবাচক নারীবাদী দল। তারা পর্নোগ্রাফি, ইরোটিকা, পতিতাবৃত্তি, লেসবিয়ান যৌন অভ্যাস, ট্রান্স মহিলাদের ভূমিকা, ধর্ষকাম-মর্ষকাম এবং যৌনতার সাথে সম্পর্কিত অন্যান্য বিষয় নিয়ে বিতর্ক করে। এই বিতর্কের কারণে নারীবাদী আন্দোলন গভীরভাবে দুইভাগে বিভক্ত ছিল।    অনেক ঐতিহাসিকের মতে নারীবাদী যৌনযুদ্ধের কারণে নারীবাদের দ্বিতীয় তরঙ্গের (যা আনু. ১৯৬৩ সালে শুরু হয়) সমাপ্তি ঘটে এবং নারীবাদের তৃতীয় তরঙ্গের (যা ১৯৯০ এর দশকের প্রথম দিকে শুরু হয়েছিল) সূচনা হয়।
দুটি বিরোধী দৃষ্টিভঙ্গি
বিতর্কের দুই পক্ষের একটিকে পর্নোগ্রাফি বিরোধী নারীবাদী হিসেবে এবং অন্যটিকে যৌন-ইতিবাচক নারীবাদী হিসেবে চিহ্নিত করা হয়।
পর্নোগ্রাফি বিরোধী নারীবাদী
১৯৭৬ সালে এন্ড্রিয়া ডোয়ার্কিন নিউ ইয়র্কে স্নাফ নামক চলচ্চিত্রের অশিষ্টতার বিরুদ্ধে বিক্ষোভ সংগঠিত করেন, কিন্তু এই উদ্দেশ্যে তিনি পর্নোগ্রাফি বিরোধী প্রচারণা চালিয়ে যাওয়ার জন্য একটি সংগঠন শুরু করার চেষ্টা করলে সেই প্রচেষ্টা ব্যর্থ হয়। লস এঞ্জেলেসে পর্নোগ্রাফি-বিরোধী নারীবাদীগণ সফলতা অর্জন করেন। সেখানে ১৯৭৬ সালে অশিষ্টতার বিরুদ্ধে প্রতিক্রিয়া হিসেবে উইমেন এগেইনস্ট ভায়োলেন্স এগেইনস্ট উইমেন নামে একটি সংগঠন প্রতিষ্ঠা করা হয়। তারা রোলিং স্টোনসের ১৯৭৬ সালের অ্যালবাম ব্ল্যাক অ্যান্ড ব্লুয়ের  বিরুদ্ধে প্রচারণা চালায়। ১৯৭৬ সালে স্থানীয় নারী বিষয়ক কেন্দ্রগুলোতে নারী নির্যাতন নিয়ে একটি সম্মেলনের পর ১৯৭৭ সালে সান ফ্রান্সিসকোতে উইমেন এগেইনস্ট ভায়োলেন্স ইন পর্নোগ্রাফি এন্ড মিডিয়া (WAVPM) প্রতিষ্ঠার মধ্যে দিয়ে যুক্তরাষ্ট্রের পর্নোগ্রাফি বিরোধী আন্দোলন আরও শক্তিশালী হয়। এই প্রতিষ্ঠানের প্রথম দিককার সদস্য ছিলেন সুজান গ্রিফিন, ক্যাথলিন বেরি এবং লরা লেডারার।
WAVPM ১৯৭৮ সালে সান ফ্রান্সিসকোতে পর্নোগ্রাফির প্রথম জাতীয় সম্মেলন আয়োজন করে, এবন প্রথম টেক ব্যাক দ্য নাইট মার্চ এই সম্মেলনের সূচীর অন্তর্ভুক্ত ছিল। এই সম্মেলনের মাধ্যমেই পরে ১৯৭৯ সালে নিউইয়র্কে উইমেন এগেইনস্ট পর্নোগ্রাফি (WAP) এর ব্যানারে পর্নোগ্রাফি বিরোধী নারীবাদীরা সংগঠিত হন, এবং সমগ্র যুক্তরাষ্ট্র জুড়ে একই রকম সংগঠন তৈরির প্রচেষ্টা দেখা যায়। ১৯৮৩ সালে WAVPM এবং WAP এর এককালীন সদস্য পেজ মেলিশ ফেমিনিস্ট ফাইটিং পর্নোগ্রাফি নামে একটি সংগঠন প্রতিষ্ঠা করেন। এর লক্ষ্য ছিল পর্ন শিল্প বা পর্ন ইন্ডাস্ট্রিকে সীমাবদ্ধ করার জন্য আইনি পরিবর্তনের উদ্দেশ্যে রাজনৈতিক সক্রিয়তায় মনোনিবেশ করা। এন্ড্রিয়া ডোয়ার্কিন এবং ক্যাথারিন ম্যাককিনন পর্নোগ্রাফিকে সীমিত করার জন্য নাগরিক আইন দাবি করেন এবং এর ফলে এন্টিপর্নোগ্রাফি সিভিল রাইটস অর্ডিনেন্স বা পর্নোগ্রাফি বিরোধী নাগরিক অধিকার অধ্যাদেশর খসরা তৈরি হয়, একে ডোয়ার্কিন-ম্যাককিনন অধ্যাদেশও বলা হয়।
যৌন-ইতিবাচক নারীবাদী
১৯৭৯ সাল থেকে নারীবাদী সাংবাদিক এলেন উইলিস ছিলেন পর্নোগ্রাফি বিরোধী নারীবাদীদেরকে সমালোচনা করার প্রথম সক্রিয় ব্যক্তিদের মধ্যে একজন। তিনি এর বিরুদ্ধে সক্রিয়তায় অংশ নেন কারণ এন্টি পর্নোগ্রাফি নারীবাদকে তিনি যৌন শুদ্ধতাবাদ, নৈতিক স্বৈরাচার এবং বাকস্বাধীনতার উপর হুমকি হিসেবে দেখেন। তিনি ১৯৮১ সালে Lust Horizons: Is the Women's Movement Pro-Sex? (কাম দিগন্ত: নারী আন্দোলন কি যৌনতার পক্ষে" নামে একটি রচনা লেখেন। এই শিরোনাম থেকেই "প্রো-সেক্স ফেমিনিজম" বা "যৌনতার স্বপক্ষের নারীবাদ" শব্দের উৎপত্তি। পর্নোগ্রাফি বিরোধী নারীবাদের প্রতিক্রিয়ায় যৌন ইতিবাচক নারীবাদীগণ যৌনতাকে নারীর সন্তুষ্টি ও আনন্দের একটি উপায় হিসেবে প্রচার করেন। তারা পর্নোগ্রাফি বিরোধী অবস্থানকে রাজনৈতিক দক্ষিণপন্থীদের বিনোদনমূলক যৌনতা ও পর্নগ্রাফি এর বিরুদ্ধে যুদ্ধের সাথে একই কাতারে ফেলেন। প্রথম দিকের যৌন ইতিবাচক সংগঠনগুলোর মধ্যে একটি হল ১৯৭৮ সালে সান ফ্রান্সিসকোতে প্রতিষ্ঠিত সামোইস, যার প্রথম দিকের সদস্যদের মধ্যে গেইল রুবিন এবং প্যাট ক্যালিফিয়া ছিলেন। এরকম আরেকটি যৌন ইতিবাচক সংগঠন হচ্ছে লেসবিয়ান সেক্স মাফিয়া যা ১৯৮১ সালে নিউ ইয়র্কে প্রতিষ্ঠিত হয়। এর প্রতিষ্ঠাতা সদস্যগণ হচ্ছেন ডরোথি এলিসন এবং জো আরনোন। ডোয়ার্কিন-ম্যাককিনন অধ্যাদেশের প্রতিক্রিয়ায় এলেন উইলিস ১৯৮৪ সালে ফেমিনিস্টস এন্টি-সেন্সরশিপ টাস্কফোর্স (FACT) প্রতিষ্ঠিত হয়েছিল। ১৯৮৯ সালে যুক্তরাজ্যে ফেমিনিস্টস এগেইনস্ট সেন্সরশিপ প্রতিষ্ঠিত হয় যেখানে এভেডন ক্যারল একজন সদস্যা ছিলেন। ১৯৯২ সালে মার্কিন যুক্তরাষ্ট্রে ফেমিনিস্টস ফর ফ্রি এক্সপ্রেশন প্রতিষ্ঠিত হয়। এর প্রতিষ্ঠাতা সদস্যদের মধ্যে ভেরোনিকা ভেরা এবং ক্যানডিডা রয়ালে ছিলেন।
প্রধান ঘটনাসমূহ
১৯৮০ সালের অক্টোবরে ন্যাশনাল অরগানাইজেশন ফর উইমেন "বালকপ্রীতি, পর্নোগ্রাফি, ধর্ষকাম-মর্ষকাম এবং প্রকাশ্য যৌনতা" এই "বিগ ফোর"-কে "যৌন পক্ষপাত ও যৌন অভিমুখিতা" নয়, বরং "শোষণ ও গোপনীয়তার উপর জবরদস্তি ও আক্রমণ" হিসেবে চিহ্নিত করে। যৌনতার নিয়ে ১৯৮২ সালে আয়োজিত বার্নার্ড কনফারেন্স অন সেক্সুয়ালিটিতে প্রো-সেক্স ও এন্টি-পর্ন নারীবাদীদের মধ্যে সংঘাতটি স্মরণীয়। পর্নোগ্রাফি বিরোধী নারীবাদীদেরকে এই আয়োজনের পরিকল্পনা কমিটি থেকে বাদ দিয়ে দেয়া হয়, কাজেই তারা তাদের প্রতি অবজ্ঞার প্রতিবাদে এই সম্মেলনের বাইরে সমাবেশ করেন।
বিতর্কসমূহ
নারীবাদী যৌন যুদ্ধের দুটো পরষ্পরবিরোধী দল বিভিন্ন বিষয় নিয়ে বিতর্কে লিপ্ত হয়েছিল, আর সেই বিতর্কগুলো ব্যক্তিগতভাবে ও বিভিন্ন মাধ্যমে সংগঠিত হয়।
পর্নোগ্রাফি বিতর্ক
১৯৭০ এর দশকের শেষের দিকে, নারীবাদী আলোচনার বেশিরভাগই লেসবিয়ান নারীবাদ থেকে সরে গিয়ে নতুন বিষয়বস্তু যৌনতায় সরে গিয়েছিল। যৌনতা নিয়ে প্রাথমিক উদ্বেগগুলোর একটি হল পর্নোগ্রাফি, যা নারীবাদীদের মধ্যে বিশাল বিভেদ তৈরি করে। এই বিতর্কের দুটো স্বীকৃত পক্ষ হচ্ছে পর্নোগ্রাফি বিরোধী নারীবাদ এবং "যৌনতার স্বপক্ষের" নারীবাদ। পর্নোগ্রাফি বিরোধী নারীবাদের উপর যেসব বিষয়বস্তুর সর্বাধিক প্রভাব ছিল তাদের মধ্যে একটি হচ্ছে এর পূর্বতন লেসবিয়ান নারীবাদ। পর্নোগ্রাফি বিরোধী আন্দোলনসমূহের বিকাশ ঘটেছিল লেসবিয়ানবাদের মৌলিক যুক্তিগুলো থেকে, যেমন পিতৃতান্ত্রিক যৌন সম্পর্কের ধারণা। এলেন উইলিস এই সম্পর্কগুলোকে "শক্তিমত্তার উপর দাঁড়িয়ে থাকা পুরুষের ক্ষমতা-ভিত্তিক" হিসেবে বর্ণনা করেন। এই দৃষ্টিভঙ্গি থেকে পর্নোগ্রাফি বিরোধী নারীবাদীগণ পর্নোগ্রাফিকে কেবলমাত্র পুরুষের জন্য পুরুষের দ্বারা তৈরি পুরুষের কর্তৃত্বে থাকা একটি যৌনতা সম্পর্কিত প্যারাডাইম হিসেবে দেখেন। লেসবিয়ান নারীবাদ থেকে পর্নোগ্রাফি বিরোধী নারীবাদ আরেকটি ধারণা গ্রহণ করেছিল। সেই ধারণা অনুসারে যৌনতা সম্পূর্ণ শারীরিক বিষয় নয়, বরং যৌনতা হচ্ছে কোন ব্যক্তির সাথে দরদী বন্ধন তৈরি এবং তার সাথে স্থায়ী সম্পর্ক।
এন্ড্রিয়া ডোয়ার্কিন তার গ্রন্থ, পর্নোগ্রাফি: মেন পোজেসিং উইমেন-এ বলেন, পর্নোগ্রাফি এর মূলভাব হচ্ছে পুরুষ কর্তৃত্ব, এবং এর ফল নারী ও তাদের হিতের জন্য সম্পূর্ণভাবে ক্ষতিকর। ডোয়ার্কিন মনে করতেন, পর্নোগ্রাফি কেবল তার উৎপাদনের ক্ষেত্রেই ক্ষতিকারক নয়, এই পণ্যের ব্যবহারও ক্ষতিকারক, কেননা পর্নোগ্রাফির দর্শকগণ পর্নোগ্রাফি দেখার মাধ্যমে এখানকার নারীদের নারীবিদ্বেষী চিত্র মানষিকভাবে গ্রহণ করে। রবিন মরগান পর্নোগ্রাফি বিরোধী নারীবাদীদের দৃষ্টিভঙ্গিকে সারমর্ম তৈরি করেন তার একটি উক্তির সাহায্যে যেখানে পর্নোগ্রাফি ও নারী নির্যাতনকে এক সূত্রে বাঁধা হয়। সেই উক্তিটি হচ্ছে "পর্নোগ্রাফি হচ্ছে তত্ত্ব, ধর্ষণ হচ্ছে তার চর্চা"।
যৌন-ইতিবাচক নারীবাদীগণ পর্নোগ্রাফি বিরোধী আন্দোলনকে যৌনতার অবদমন এবং সেন্সরশিপের জন্য সমালোচনা করেন। গেইল রুবিন তার প্রবন্ধ থিংকিং সেক্স: নোটস ফর আ রেডিক্যাল থিওরি অফ দ্য পলিটিক্স অফ সেক্সুয়ালিটি-তে যৌন স্বাধীনতাকে একটি নারীবাদী লক্ষ্য হিসেবে উপস্থাপন করেছেন এবং পর্নোগ্রাফি বিরোধী নারীবাদীদের ধারণাগুলো প্রত্যাখ্যান করেছেন। এক্সএক্সএক্স: আ উইম্যানস রাইট টু পর্নোগ্রাফি-তে ওয়েন্ডি ম্যাকএলরয় সারমর্ম টেনে বলেন "নারীর জন্য পর্নোগ্রাফি এর উপকারিতা এর অপকারিতার চেয়ে অনেক বেশি"।
বিভিন্ন মাধ্যমে পুরুষ যৌনতার সাথে সম্পর্কিত করে নারী যৌনতাকে দেখানোর উপরে আমূল সংস্কারবাদী (রেডিক্যাল) ও উদারবাদী (লিবারটারিয়ান) নারীবাদীদের মধ্যকার বিতর্ক কেন্দ্রীভূত হয়। আমূল সংস্কারবাদী নারীবাদীগণ এখানে জোড় দেন যে, পর্নোগ্রাফিতে নির্দিষ্ট কিছু কার্যকে উপস্থাপন করে যৌন নির্যাতনকে স্বাভাবিকীকরণ করা হয়। অন্যদিকে উদারবাদী নারীবাদীগণ যৌন সংখ্যালঘুদের (নারী অন্তর্ভুক্ত) উপরে কালিমালেপন এবং তাদের যৌন ইচ্ছা চর্চার সীমিত অধিকার নিয়ে উদ্বিগ্ন হন, পর্নোগ্রাফি না থাকলে এই যৌন সংখ্যালঘুদের অবস্থা আরও খারাপ হয়।
ধর্ষকাম-মর্ষকাম বিতর্ক
ধর্ষকাম-মর্ষকাম ও অন্যান্য বিডিএসএম চর্চা নিয়ে নারীবাদী যৌন যুদ্ধ শুরু হয় সান ফ্রান্সিস্কোতে। ১৯৭৭ সালে উইমেন এগেইনস্ট ভায়োলেন্স ইন পর্নোগ্রাফি এন্ড মিডিয়া নামক সংগঠনটি স্থাপিত হয়। সংগঠনটির প্রথম রাজনৈতিক কার্যক্রম ছিল একটি স্ট্রিপ ক্লাবে চলা একটি লাইভ শো এর বিরুদ্ধে ধর্মঘট করা। সেই লাইভ শোতে নারীদের একে অপরের উপর ধর্ষকামী-মর্ষকামী আচরণ করতে দেখা যায়। সংগঠনটির একটি উদ্দেশ্য ছিল নারীদেরকে বিভিন্ন মাধ্যমে "যৌন উদ্দীপনা ও যৌন সন্তুষ্টির জন্য বন্দী, ধর্ষিত, নিপীড়িত, খুন ও অবমানিত" হতে দেখানো বন্ধ করা। পর্নোগ্রাফির বিরুদ্ধে প্রচারণা চালাবার সাথে সাথে সংগঠনটি বিডিএসএম এর বিরুদ্ধেও প্রচারণা চালাতে থাকে, কেননা তারা বিডিএসএমকে নারীদের উপর নিয়মতান্ত্রিক নির্যাতন হিসেবে দেখে এবং লেসবিয়ান সম্প্রদায়ের মধ্যেও বিডিএসএম চর্চার বিরোধিতা করে। ১৯৭৮ সালে সামোইস (SAMOIS) নামক সংগঠনটি গঠিত হয়। এই সংগঠনটি হল বিডিএসএম সম্প্রদায়ের একটি সংগঠন যা তাদের যৌনচর্চাকে নারীবাদী নীতিসমূহের সাথে সামঞ্জস্যপূর্ণ বলে মনে করে। বিভিন্ন কৃষ্ণাঙ্গ লেসবিয়ান নারীবাদীগণ এই বিষয়ে লিখেছেন যাদের মধ্যে অদ্রে লর্ডে, এলিস ওয়াকার, ডারলেনে পাগানো, ক্যারেন সিমস এবং রোস ম্যাসোন রয়েছেন। এরা ধর্ষকাম-মর্ষকামকে প্রায়ই বর্ণবাদী চর্চা, এবং কৃষ্ণাঙ্গ নারীর অভিজ্ঞতা অনুসারে সংবেদনশূন্য হিসেবে উল্লেখ করেছেন।
পতিতাবৃত্তি বিতর্ক
নারীবাদী যৌন যুদ্ধ নিয়ে আরেকটি বিতর্ক হয় পতিতাবৃত্তিকে ঘিরে। পর্নোগ্রাফি বিরোধী নারীবাদীদের শিবিরের নারীরা পতিতাবৃত্তির বিরুদ্ধে কথা বলেন। তারা দাবি করেন পতিতাবৃত্তি হছে নারীদের উপর চাপিয়ে দেয়া একটি বিষয় যখন নারীদের আর কোন বিকল্প থাকে না। অন্যদিকে যৌন-ইতিবাচক নারীবাদীগণ বলেন, পর্নোগ্রাফি বিরোধী নারীবাদীদের এই অবস্থান তাদেরকে অগ্রাহ্য করেছে যারা স্বেচ্ছায় যৌনকর্মকে নিজেদের পেশা হিসেবে বেছে নিয়েছেন। তারা বলেন, পতিতাবৃত্তি সম্পূর্ণরূপে নারীর উপর নির্যাতন নয়। ক্যারল লেই উল্লেখ করেন, "১৯৭০ এর দশকের প্রথম দিকে নারী আন্দোলন থেকে সরাসরি পতিতাবৃত্তি অধিকার আন্দোলন জন্মলাভ করে"। কিন্তু তিনি এও বলেন, "যুক্তরাষ্ট্রে নারী আন্দোলন পতিতাদের নিয়ে বরাবরই দ্বিমুখী ছিল"। পতিতাবৃত্তি নিয়ে নারীবাদীদের এই মেরুকৃত দৃষ্টিভঙ্গি মানব পাচার নিয়ে তাদের অবস্থানকেও প্রভাবিত করেছে, যেখানে মানব পাচার বারবার যৌন শোষণের উদ্দেশ্যেই ঘটে। এখানে পতিতাবৃত্তি বিরোধী নারীবাদীগণ উচ্ছেদবাদী অবস্থান (মানব পাচারের সম্পূর্ণ বিলোপ বা উচ্ছেদ চান) এবং যৌন-ইতিবাচক নারীবাদীগণ নিয়ন্ত্রণবাদী অবস্থান গ্রহণ করেন।
প্রতিক্রিয়াসমূহ
যৌন যুদ্ধের সময় নারীবাদী মতাদর্শের মধ্যকার এই মেরুকরণ বিভিন্ন বিষয়ে ব্যাপক প্রভাব ফেলেছে। উদাহরণ হিসেবে বলা যায়, লিউ (২০১১) এর মতে, "মানব পাচার এর সংজ্ঞা এবং ব্যাখ্যা নিয়ে বিভ্রান্তির কারণ ছিল পতিতাবৃত্তি নিয়ে বিরোধপূর্ণ নারীবাদী দৃষ্টিভঙ্গিসমূহের উপস্থিতি।"
তৃতীয় তরঙ্গ নারীবাদীদের দৃষ্টিভঙ্গি
তৃতীয় তরঙ্গ নারীবাদী রচনাসমূহে যৌন যুদ্ধের সময়কার লিঙ্গ-সম্পর্কিত বিষয়ে যেমন পতিতাবৃত্তি, পর্নোগ্রাফি এবং ধর্ষকাম-মর্ষকাম বিষয়ে ব্যক্তিগত, ব্যক্তিস্বাতন্ত্রী দৃষ্টিভঙ্গিকে উৎসাহিত করে। বিশেষ করে পর্নোগ্রাফি বিষয়ক তৃতীয় তরঙ্গ দৃষ্টিভঙ্গি হচ্ছে, কোন বিষয়ে কর্মী ও ভোক্তাগণ যে অর্থ দান করেন, সেই বিষয়ে তার চেয়ে বড় কোন অর্থ থাকতে পারে না। যৌন সামগ্রী এবং পর্নোগ্রাফির মত পণ্যগুলো পূর্বে কিছু দ্বিতীয় তরঙ্গ নারীবাদীগণ নারীর উপর নির্যাতনমূলক সামxxxগ্রী হিসেবে চিহ্নিত করেছিল। কিন্তু বর্তমানে সেগুলোকে কেবল পুরুষ নয়, নারীরাও ব্যবহার ও ভোগ করেন। নারীবাদী সমালোচনাকারী টেরেসা ডে লরেটিস নারীবাদী যৌন যুদ্ধকে দুটো মেরুকৃত অংশ হিসেবে দেখেন না, বরং তৃতীয় তরঙ্গ নারীবাদের একটি ছায়া হিসেবে দেখেন যেখানে বিভিন্ন বিষয়ে ভিন্নতা অঙ্গীভূত ছিল, যার মধ্যে দ্বান্দ্বিক এবং প্রতিযোগী তাড়ণা কাজ করেছে। অন্যদিকে সমালোচনাকারী জানা সাউইকি উভয় মেরুকৃত অবস্থানকেই প্রত্যাখান করেন। তিনি একটি তৃতীয় পন্থার সন্ধান করেন যা না নৈতিকভাবে গোঁড়া, না সম্পূর্ণভাবে উদারবাদী।
প্লেগার্ল
প্লেগার্ল ছিল একটি মার্কিন ম্যাগাজিন যেখানে নগ্ন বা অর্ধ-নগ্ন পুরুষদের পাশাপাশি সাধারণ আগ্রহের নিবন্ধ, জীবনযাত্রা এবং সেলিব্রিটি সংবাদগুলিও ছিল। ১৯৭০ এবং ১৯৮০-এর দশকে, ম্যাগাজিনটি মাসিক মুদ্রিত হতো এবং প্রধানত মহিলাদের জন্য বাজারজাত করা হয়েছিল, যদিও এটির উল্লেখযোগ্য সমকামী পুরুষ পাঠকও ছিল।
দুর্গন্ধযুক্ত মোজা
দুর্গন্ধযুক্ত মোজা হল মোজা যা দীর্ঘক্ষণ পরার কারণে তীব্র গন্ধ হয়েছে। এই গন্ধ, যা জটিল ও অধ্যয়নের বিষয়, তা হল অ্যামোনিয়া, ফ্যাটি অ্যাসিড (বিশেষত, আইসোভেরিক অ্যাসিড), এবং ল্যাকটিক অ্যাসিডের মিশ্রণ।
দুর্গন্ধযুক্ত মোজা কুকুর এবং মশা সহ কিছু প্রাণীর জন্য একটি শক্তিশালী আকর্ষণ। এই গন্ধ এই প্রাণীদের আচরণ নিয়ন্ত্রণে কার্যকর প্রমাণিত হয়েছে।
যদিও দুর্গন্ধযুক্ত মোজার গন্ধ প্রায়শই পায়ের সাথে যুক্ত, তবে এটি বিভিন্ন খাদ্যদ্রব্য যেমন দুগ্ধজাত দ্রব্য, পনির, সসেজ এবং মাছের সসের মধ্যে মানুষের পায়ের সংস্পর্শে স্বাধীনভাবে উদ্ভূত হয় এবং প্রাকৃতিকভাবে বেশ কয়েকটি উদ্ভিদে উপস্থিত রয়েছে।    গন্ধটি ভবন এবং স্বয়ংচালিত বায়ু চিকিত্সা ব্যবস্থায়ও উল্লেখ করা হয়েছে, যেখানে এটি "জক সক্স অডর" বা "নোংরা মোজা সিন্ড্রোম" হিসাবে বর্ণনা করা হয়েছে।
মোজা টেক্সটাইলগুলি মোজার উপাদানে অন্তর্ভুক্ত করার জন্য বেশ কয়েকটি প্রযুক্তির উদ্ভাবন করেছে যা তীব্র গন্ধকে হ্রাস বা দূর করতে সহায়ক।
গাজরের খাবারের তালিকা
থাম্ব|237x237পিক্সেল| [[গাজরের স্যুপ|গাজর স্যুপ ]] থাম্ব|ভেজান গাজর রুটি, গাজর এবং কিসমিস দিয়ে তৈরি হয়েছে এটি গাজরের খাবারের একটি তালিকা, যার প্রাথমিক উপাদান হিসাবে গাজর ব্যবহার করে। গাজর ( ডাকাস ক্যারোটা সাব্প। স্যাটিভাস ) একটি মূল উদ্ভিজ্জ সবজি। সাধারণত কমলা রঙের, যদিও বেগুনি, লাল, সাদা এবং হলুদ জাতের গাজর রয়েছে।
ডা. শ্যামা প্রসাদ মুখোপাধ্যায় বিশ্ববিদ্যালয়
'''ডা. শ্যামা প্রসাদ মুখোপাধ্যায় বিশ্ববিদ্যালয়''' (পূর্বতন রাঁচি কলেজ) ভারতের ঝাড়খণ্ডের রাঁচিতে অবস্থিত একটি রাজ্য বিশ্ববিদ্যালয়। এর নামকরণ ভারতীয় রাজনীতিবিদ শ্যামা প্রসাদ মুখোপাধ্যায়ের নামানুসারে করা হয়। এটি ১৯২৬ সালে একটি কলেজ হিসাবে প্রতিষ্ঠিত হয়েছিল এবং ২০১৭ সালে একটি বিশ্ববিদ্যালয়ে উন্নীত হয়।
ইতিহাস
রাঁচি কলেজ ১৯২৬ সালে সরকারি মাধ্যমিক কলেজ হিসাবে প্রতিষ্ঠিত হয় এবং ১৯৪৮ সালে স্নাতক ও স্নাতকোত্তর বিষয়ে পঠনপাঠন শুরু হয়। ভারতের স্বাধীনতার পরে এটি পাটনা বিশ্ববিদ্যালয়ের ইউনিট হিসাবে পরিচালিত হয়। ১৯৬০ সালে রাঁচি বিশ্ববিদ্যালয় প্রতিষ্ঠার পরে প্রতিষ্ঠানটি রাঁচি বিশ্ববিদ্যালয়ের একটি ইউনিটে পরিণত হয় এবং ২০০৯ সালে এটি স্বায়ত্তশাসিত হিসাবে স্বীকৃত হয়। এটি ২০১৭ সালে ঝাড়খণ্ড রাজ্য বিশ্ববিদ্যালয় (সংশোধন) আইন, ২০১৭ এর মাধ্যমে একটি রাজ্য বিশ্ববিদ্যালয়ে উন্নীত হয়। সত্য নারায়ণ মুন্ডা ২০১৮ সালের মে মাসে বিশ্ববিদ্যালয়ের উপাচার্য হিসাবে নিযুক্ত হন।
উদয়পুর সিটি–পাটলিপুত্র হামসফর এক্সপ্রেস
উদয়পুর সিটি–পাটলিপুত্র হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা রাজস্থানের উদয়পুর সিটি রেলওয়ে স্টেশন এবং বিহারের পাটলিপুত্র জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯৬৬৯ / ১৯৬৭০ ট্রেন নম্বরাঙ্কিত হয়ে পরিচালিত হচ্ছে। ট্রেনটি বিহার, উত্তরপ্রদেশ ও রাজস্থানের মধ্যে চলাচল করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
১৯৬৬৯ নং উদয়পুর সিটি–পাটলিপুত্র হামসফর এক্সপ্রেস ৪৮ কিমি প্রতি ঘন্টা বেগে বুধবার উদয়পুর সিটি থেকে যাত্রা শুরু করে ৩২ ঘণ্টা ৫৫ মিনিটে ১৫৬৫ কিমি এবং ১৯৬৭০ নং ট্রেনটি শনিবার পাটলিপুত্র থেকে ৪৯ কিমি প্রতি ঘন্টা বেগে যাত্রা করে ৩২ ঘন্টা ১০ মিনিটে ঐ দূরত্ব অতিক্রম করে। এই পথে বিভিন্ন সেক্টরে রেল যাত্রার দৈর্ঘ অহেতুক বৃদ্ধি ও তুলনামূলক ধীরগতি সম্পন্ন হওয়ার কারণে বেশিরভাগ যাত্রী এই ট্রেন এড়িয়ে চলেন।
লোকো লিংক
এই ট্রেনটি ভগৎ কি কোঠি ডিজেল লোকো শেড ডব্লিউডিপি-৪ডি লোকোমোটিভ দ্বারা উদয়পুর সিটি থেকে পাটলিপুত্র পর্যন্ত যায়।
এম রোস্তম আলী
এম রোস্তম আলী (জন্ম: ১৬ মার্চ ১৯৬০) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ফলিত রসায়ন ও রসায়ন প্রকৌশল বিভাগের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) চতুর্থ উপাচার্য ছিলেন।
প্রারম্ভিক জীবন ও শিক্ষা
এম রোস্তম আলী ১৯৬০ সালের ১৬ মার্চ পাবনার বেড়া উপজেলার নাটিয়াবাড়ী গ্রামে জন্মগ্রহণ করেন। তার পিতার নাম এম মামুদ আলী।
তিনি রাজশাহী কলেজিয়েট স্কুল থেকে ১৯৭৬ সালে মাধ্যমিক ও ঈশ্বরদী সরকারি কলেজ থেকে ১৯৭৯ সালে উচ্চমাধ্যমিক পাস করেন। রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগ থেকে তিনি ১৯৮২ সালে বিএসসি (সম্মান) ও ১৯৮৩ সালে এমএসসি ডিগ্রি লাভ করেন। তিনি জাপানের টোকিও ইনস্টিটিউট অব টেকনোলজি থেকে ১৯৯২ সালে পোস্ট গ্রাজুয়েশন ডিপ্লোমা এবং ১৯৯৬ সালে পিএইচডি ডিগ্রি অর্জন করেন। তিনি ২০০৮ থেকে ২০০৯ সাল পর্যন্ত যুক্তরাজ্যের লেস্টার বিশ্ববিদ্যালয়ে পোস্ট ডক্টরাল গবেষণা সম্পন্ন করেন।
কর্মজীবন
রোস্তম আলী ১৯৮৭ সালে তৎকালীন বাংলাদেশ ইনস্টিটিউট অব টেকনোলজি (বিআইটি), চট্টগ্রামের রসায়ন বিভাগে প্রভাষক পদে যোগদানের মাধ্যমে শিক্ষকতা জীবন শুরু করেন।
১৯৮৯ সালে তিনি রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগে প্রভাষক হিসেবে যোগ দেন। তিনি ১৯৯২ সালে সহকারী অধ্যাপক, ১৯৯৭ সালে সহযোগী অধ্যাপক এবং ২০০২ সালে অধ্যাপক পদে পদোন্নতি লাভ করেন।
অধ্যাপনা ও গবেষণার পাশাপাশি ড. রোস্তম আলী বিভিন্ন গুরুত্বপূর্ণ দায়িত্ব পালন করেছেন। তিনি রাজশাহী বিশ্ববিদ্যালয়ের শহীদ সোহ্‌রাওয়ার্দী হল ও শাহ্ মাখদুম হলের হাউস টিউটর, প্রকৌশল অনুষদের নির্বাচিত ডিন, যশোর বিজ্ঞান ও প্রযুক্তি বিশ্ববিদ্যালয় এবং বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়ের সিন্ডিকেট সদস্যসহ বিভিন্ন দায়িত্ব পালন করেন।
এম রোস্তম আলী ২০১৮ সালের ৭ মার্চ থেকে ২০২২ সালের ৬ মার্চ পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন।
গবেষণা ও প্রকাশনা
রোস্তম আলী দেশীয় ও আন্তর্জাতিক জার্নালে ৩৫টির বেশি গবেষণামূলক প্রবন্ধ প্রকাশ করেছেন। তিনি দেশ-বিদেশের উল্লেখযোগ্য সংখ্যক সম্মেলনে যোগদান ও গবেষণা প্রবন্ধ উপস্থাপন করেন। এছাড়া তিনি স্নাতকোত্তর, এমফিল ও পিএইচডি পর্যায়ের শিক্ষার্থীদের গবেষণা তত্ত্বাবধান করেন।
সদস্যপদ
তিনি বাংলাদেশ অ্যাসোসিয়েশন ফর দ্যা এডভান্সমেন্ট অব সায়েন্স এবং বাংলাদেশ কেমিক্যাল সোসাইটিসহ বিভিন্ন পেশাজীবী সংগঠনের সক্রিয় সদস্য।
জোয়ী কিং
জোয়ী লেন কিং (জন্ম জুলাই ৩০, ১৯৯৯) হলেন একজন মার্কিন অভিনেত্রী। তিনি ২০১০ সালে মুক্তিপ্রাপ্ত পারিবারিক ঘটনাবহুল এবং উত্তেজনাপূর্ণ কাহিনী সমৃদ্ধ মার্কিন হাস্যরস চলচ্চিত্র রামোনা এন্ড বিজাস-এ "রামোনা কুইম্বলি" হিসেবে অভিনয় করেন, যেটি মার্কিন লেখিকা বেভার্লি ক্লেরি-এর ১৯৫৫ সালের প্রকাশিত উপন্যাস রামোনা এন্ড বিজাস অবলম্বনে তৈরী করা হয়। এছাড়াও তিনি ২০১৩ সালে মুক্তিপ্রাপ্ত কল্পনাপ্রবণ এবং উত্তেজনাপ্রবণ কাহিনী সমৃদ্ধ জনপ্রিয় মার্কিন চলচ্চিত্র ওজ দ্য গ্রেট এন্ড পাওয়ারফুল, একই বছর মুক্তিপ্রাপ্ত জনপ্রিয় অতিপ্রাকৃত ঘটনা সমৃদ্ধ মার্কিন চলচ্চিত্র দ্য কনজুরিও, একই বছর মুক্তি পাওয়া রাজনৈতিক এবং রণ কাহিনী সমৃদ্ধ মার্কিন চলচ্চিত্র হোয়াইট হাউজ ডাউন, ২০১৮ সালে মুক্তিপ্রাপ্ত রোমান্টিক কাহিনীর মার্কিন চলচ্চিত্র দ্য কিসিং বুথ, এবং ২০১৭ সালে মুক্তি পাওয়া অতিপ্রাকৃত ঘটনার চলচ্চিত্র উইশ আপন-এর মত চলচ্চিত্রে অভিনয় করেছেন।
কর্মজীবন
এছাড়াও কিংকে, জনপ্রিয় মার্কিন চলচ্চিত্র ব্যাটল: লস অ্যাঞ্জেলেস-এ অভিনয় করতে দেখা যায়, সেখানে তিনি একটি মেয়ের চরিত্রে অভিনয় করেন যার নাম ছিল ক্রিস্টেন। এবং ২০১১ সালেও, তিনি আরেক জনপ্রিয় মার্কিন চলচ্চিত্র ক্রেইজি, স্টুপিড, লাভ.-এ পার্শ চরিত্রে অভিনয় করেন, এর সাথে জনপ্রিয় মার্কিন গায়িকা টেইলর সুইফট-এর "মিন"শিরোনামে গানের ভিডিওতে তাকে দেখা যায়, গানের ভিডিওটিতে তাকে একজন কিশোরী ছাত্রী হিসেবে হাজির হতে দেখা যায় যে তার স্কুলের স্বয়ংপরিবেশন ভোজনালয়ে তার সমকক্ষ বয়সী একজনের দ্বারা প্রত্যাক্ষাত হতে দেখা যায়।
কিং, জনপ্রিয় ইংরেজ চলচ্চিত্র পরিচালক ক্রিস্টোফার নোলান-এর জনপ্রিয় সুপারহিরো ভিত্তিক চলচ্চিত্র ধারাবাহিক ব্যাটম্যান-এর তৃতীয় চলচ্চিত্র ধারাবাহিক, দ্য ডার্ক নাইট রাইজেস (২০১২) এর একটি চরিত্রে অভিনয় করেছেন, তিনি সেখানে তরুনী তালিয়া আল গুল হিসেবে অভিনয় করেছেন।
ব্যক্তিগত জীবন
কিং, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে জন্মগ্রহণ করেন। তার দু'জন বড়বোন রয়েছেন, তারা হলেন অভিনেত্রী কেলি এবং হান্টার কিং। কিং নিদৃষ্ট করেন: "তিনি আংশিক ইহুদি এবং আংশিক খ্রীস্টান, তবে, আমি অধিকাংশ ক্ষেত্রেই ইহুদি"
সবুজ বনমোরগ
সবুজ বনমোরগ (Gallus varius) (Green Junglefowl, Javan Junglefowl বা Forktail) ফ্যাজিয়ানিডি (Phasianidae) গোত্র বা পরিবারের অন্তর্গত গ্যালাস (Gallus) গণের এক প্রজাতির বনমোরগ। ইন্দোনেশিয়ার জাভায় এই প্রজাতিটি বেশি দেখা যায় আর সেখানকার এন্ডেমিক বা স্থানিক পাখি। এরা একপ্রজাতিক (Monotypic), অর্থাৎ এদের কোন উপপ্রজাতি নেই। শ্রীলঙ্কার বনমোরগের সাথে এরা সম্পর্কিত। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।
বিস্তৃতি
ইন্দোনেশিয়ার জাভা, বালি, লম্বক, সুম্বাওয়া, কোমোডো, ফ্লোরেস, রিংকা আর জাভা ও ফ্লোরেসের সাথে সংযুক্ত ছোট ছোট দ্বীপ সবুজ বনমোরগের প্রধান আবাস। আশ্চর্যজনকভাবে জাভার পশ্চিম দিকে এরা অনুপস্থিত। এছাড়া কোকোস দ্বীপপুঞ্জে এদের অবমুক্ত করা হয়েছে। সমূদ্রপৃষ্ঠ থেকে ২০০০ মিটার উচ্চতা পর্যন্ত এদের বিচরণ। গ্রীষ্মমণ্ডলীয় আর্দ্র বনভূমি, নিম্নভূমি, গুল্ম বন ও শস্যক্ষেত্র এদের প্রধান বিচরণস্থল। এছাড়া বাঁশবন, বনসংলগ্ন ফাঁকা জায়গা আর মোহনা ও নদীর পাড়েও এরা ঘুরে বেড়ায়। পাহাড়ী এলাকা এদের প্রিয় বিচরণস্থল।
বিবরণ
সবুজ বনমোরগ সাধারণ বনমোরগের মতোই বড়সড়, সুন্দর ঝালরাবৃতএকটি পাখি। তবে সাধারণ বনমোরগের তুলনায় এরা গলা ও ঘাড়ের পালকগুলো উজ্জ্বল ও গাঢ় সবুজ। পালকগুলো আঁশের মত বিন্যাস্ত। সবুজ পালক পিঠ পর্যন্ত ছড়ানো। পিঠে সোনালি বর্ণের ঝালরের মত পালক থাকে। ডানা, বুক ও পেট কালো। ডানার উপরের পালকগুলো ঝালরের মত ও উজ্জ্বল লালচে-কমলা রঙের। লেজের পালক সবুজাভ-কালো। লেজের কেন্দ্রীয় পালকগুলি লম্বা ও কাস্তের মত বাঁকানো।একটু লম্বাটে। মুখ ও মুখের আশপাশ পালকহীন এবং লাল রঙের। মাথায় লাল মাংসল ঝুঁটি থাকে। অন্যসব বনমোরগের ঝুঁটির মত কাটা কাটা নয়, বরং গোলাকার। এদের ঝুঁটি ও লতিকা টকটকে লাল নয়, বরং একটু ফ্যাকাসে। ঝুঁটির মধ্যে একটু নীলচে ছোপ থাকে। কর্ণপটহ কালো। চোখের আইরিস হলুদ, পা সাদাটে, ঠোঁট ময়লা হলুদ। দৈর্ঘ্য ৬০ থেকে ৭৫ সেন্টিমিটার।
বনমুরগী তুলনায় ছোট ও এত বাহারি পালক নেই। পালক বাদামী ও মেটে-বাদামী। লেজ ছোট ও কালো রঙের। পিঠের দিক কালো অনিয়মিত দাগযুক্ত। লতিকা থাকে না, ঝুঁটি ছোট ও ফ্যাকাসে বর্ণের। পা সাদাটে, ঠোঁট সীসা বর্ণের, চোখের আইরিস কালচে। দৈর্ঘ্য কমবেশি ৪২ সেন্টিমিটার।
আচরণ
240px|left|thumb|সবুজ বনমুরগী বনমোরগ-মুরগী একাকী, জোড়ায় বা সর্বোচ্চ সাত সদস্যের ছোট দলে ঘুরে বেড়ায়। দলে একাধিক মুরগী ও যুবক মোরগ একটি প্রধান মোরগের তত্ত্বাবধানে থাকে। মাটি থেকে কুড়িয়ে বিভিন্ন শস্যদানা, ঘাসের গোড়া, কচিপাতা, কেঁচো, গুহাবাসী কীটপতঙ্গ, ক্যাকটাস ফল, ছোট সরীসৃপ, ব্যাঙ এসব খায়। তবে জোয়ার চলে গেলে নদীর পাড়ে এদের বড় বড় দলে (বিশ সদস্যের বা তার বেশি) ঘুরে বেড়াতে দেখা যায়। এসময় এরা মূলত আটকে পড়া সামুদ্রিক ও জলজ জীব খেতে আসে। এসময় এরা জলজ পোকামাকড়, তারামাছ, লোনাপানির ও মিঠাপানির শামুক, জেলিফিশ, কাঁকড়া ইত্যাদি খায়। আবার খুব ভোরে ও সন্ধ্যার আগে আগে বনের পাশের খোলা জায়গায় খাবার খেতে আসে। শীতের সময় কুয়াশা থাকা অবস্থায় খাদ্যের সন্ধানে বের হয়। বনের কোনো গাছতলায় পাকা ফল ঝরে পড়া শুরু করলে বনমোরগ-বনমুরগী প্রতিদিন সকাল-বিকাল সেই গাছতলায় আসে। আবার বনের বড় গাছে উঠেও এদের ফল খেতে দেখা গেছে। রাত কাটায় ১৫ থেকে ২০ ফুট উঁচু গাছের ডালে বা বাঁশঝাড়ে। সামান্য শব্দে ভীত হয়ে উড়ে গিয়ে বসবে গাছের মগডালে। পালানোর সময় পোষা মুরগির মতোই কক্ কক্ করে ডাকে। সর্বোচ্চ সাত মিটার উুঁচু পর্যন্ত উড়তে পারে। এমনিতে একটানা অনেকদূর উড়ে যেতে পারে। গ্যালিফর্মিস বর্গের পাখিরা সাধারণত এতটা উড়তে পারে না। এমনও দেখা গেছে যে এরা সাগর পাড়ি দিয়ে এক দ্বীপ থেকে উড়ে আরেক দ্বীপে যাচ্ছে। কোমোডো, রিংকা আর ফ্লোরেন্স দ্বীপের মাঝে এমনটা প্রায়ই দেখা যায়। ভোরে আর সন্ধ্যাবেলায় বেশি ডাকে। মোরগ চেক্-ক্রে-কি করে নিয়মিত বিরতিতে একটানা ১০-১৫ বার ডাকে। অন্যসব বনমোরগের তুলনায় এদের সামাজিক আচরণ বেশ জটিল।
প্রজনন
মধ্য এপ্রিল থেকে জুন পর্যন্ত সবুজ বনমোরগের প্রজনন কাল। বনমুরগী ঘন ঝোপ ও ঘাসবনে মাটিতে বাসা করে। বাসা বানানো শেষে বনমুরগী ৫-১০ টি ডিম দেয়। ডিমের রঙ ফ্যাকাসে সাদা, যাতে ছোট ফোঁটা থাকে। সাধারণত একুশ থেকে চব্বিশ দিন পরে ডিম ফুটে ছানা বের হয়। ফোটার অল্প কিছুক্ষণের মধ্যেই ছানাগুলো বাসা ছাড়ে ও মায়ের সঙ্গে খাবারের সন্ধানে বেরিয়ে পড়ে। এক বছর পর ছানারা বয়োঃপ্রাপ্ত হয়। তবে দুই বছর বয়সের আগে এরা প্রজনন করে না।
মানুষের সঙ্গে সম্পর্ক
সবুজ বনমোরগ ব্যাপকভাবে গৃহে পালন করা হয়। এর ফলে এই প্রজাতিটির মাঝে জেনেটিক বিভিন্নতা পরিলক্ষিত হচ্ছে। এছাড়া গৃহপালিত মোরগ-মুরগির সাথে এদের সংকরায়নের ফলে বেকিসার নামে একটি সংকর প্রজাতির উদ্ভব হয়েছে। ইন্দোনেশিয়ায় বেকিসার একটি জনপ্রিয় মুরগীর প্রজাতি হিসেবে পরিগণিত। সবুজ বনমোরগের ঝলমলে রঙ আর অনন্য ডাকের জন্য পোষা জীব হিসেবেও এদের বেশ কদর রয়েছে।
দ্য গার্ডেন আইল্যান্ড
দ্য গার্ডেন আইল্যান্ড হল হাওয়াই দ্বীপপুঞ্জের লিহুয়ে ভিত্তিক একটি দৈনিক সংবাদপত্র। এই সংবাদপত্রটি কাউয়াই এবং নিহাউ দ্বীপ দুটির সংবাদ প্রকাশ করে। দ্য গার্ডেন আইল্যান্ড ১৯০২ সালে প্রতিষ্ঠিত হয়। এটি পূর্বে স্ক্রিপস লীগ নিউজপেপার্সের মালিকানাধীন ছিল, যে কোম্পানিটিকে ১৯৯৬ সালে পুলিৎজার অধিগ্রহণ করে; পরে ২০০৫ সালে পুলিৎজারকে লি এন্টারপ্রাইজেস অধিগ্রহণ করে। ২০১৩ সালের জানুয়ারি মাসে হনুলুলু স্টার-এ্যাডভারটাইজারের প্রকাশক ওয়াহু পাবলিকেশনস ইনক. লি এন্টারপ্রাইজেসের কাছ থেকে দ্য গার্ডেন আইল্যান্ডকে কিনে নেয়।
অ্যান্টার্কটিকা (দ্ব্যর্থতা নিরসন)
অ্যান্টার্কটিকা হল দক্ষিণ গোলার্ধের একটি মহাদেশ। এই মহাদেশে কোনও স্থায়ী জনবসতি নেই।
অন্যান্য ক্ষেত্রে অ্যান্টার্কটিকা বলতে বোঝায়:
সালার দে ইউনি
সালার দে ইউনি (বা সালার দে তুনুপা) বিশ্বের বৃহত্তম লবণাক্ত সমতল ভূমি, যা । বিশাল আয়নার মতো দেখতে এই সমভূমির দক্ষিণ পশ্চিম বলিভিয়ার পোটোসের ড্যানিয়েল ক্যাম্পোস প্রদেশের, আন্দিজের ভূত্বকের কাছে এবং সমুদ্রপৃষ্ঠ থেকে 3,656 m উচ্চতায় রয়েছে।
সালার বলিভিয় আলতিপ্লানো জুড়ে প্রধান পরিবহন রুট হিসাবে কাজ করে এবং বিভিন্ন প্রজাতির কানঠুটির একটি প্রধান প্রজনন ক্ষেত্র। গ্রীষ্মকালে লবণের সমতলটির পূর্ব অংশে গঠনকারী গ্রীষ্মমণ্ডলীয় ক্রমবর্ধমান কমুলাস কনজেস্টাস এবং কমুলোনিম্বাস ইনকাস মেঘগুলি চিলির সীমান্ত এবং আতাকামা মরুভূমির নিকটবর্তী অঞ্চলে শুকনো পশ্চিম প্রান্ত পেরিয়ে প্রবাহিত হতে পারে না বলে সালার দে ইউনি একটি জলবায়ুগত স্থানান্তর অঞ্চল।
গঠন, ভূতত্ত্ব এবং জলবায়ু
সালার দে ইউনি দক্ষিণ আমেরিকার বলিভিয়ার আলতিপ্লানোর অংশ। আলতিপ্লানো একটি উঁচু মালভূমি, যা আন্দিজ পর্বতমালার উত্থানের সময় গঠিত হয়েছিল। মালভূমিতে টাটকা এবং লবণাক্ত জলের হ্রদগুলির পাশাপাশি লবনাক্ত সমতল ভূমি রয়েছে এবং এটি নিকাশীর আউটলেট বিহীন পর্বত দ্বারা বেষ্টিত।
সালারের ভূতাত্ত্বিক ইতিহাস বিভিন্ন বিস্তৃত হ্রদগুলির মধ্যে ক্রমান্বয়ে রূপান্তরের সাথে জড়িত। প্রায় ৩০,০০০ থেকে ৪২,০০০ বছর আগে, অঞ্চলটি একটি বিশাল প্রাগৈতিহাসিক হ্রদ, মিনচিন হ্রদের অংশ ছিল। এর বয়স অনুমান করা হয়েছিল উদ্গত স্তরের পলল থেকে রেডিওকার্বন ডেটিং শাঁস এবং কার্বনেট রিফগুলি থেকে।
ভ্রমণব্যবস্থা
এখানে ঘুরতে চাইলে নিকটবর্তী শহর থেকে পর্যটকদের জন্য নির্ধারিত গাড়ি ভাড়া নিয়ে আসতে হয়। প্রতিদিন এ ধরনের প্রায় দুইশ টি গাড়িভর্তি পর্যটক এখানে ঘুরতে আসে। সালার দি ইউনি এর মাঝে কয়েকটি ছোট দ্বীপ রয়েছে। এসব দ্বীপের উপর থেকে মন ভরে উপভোগ করা যায় বিস্ময়কর এই আয়না ভুমি। দ্বীপগুলোতে রয়েছে প্রায় কয়েকশ বছরের পুরোনো ক্যাকটাস। সালার দি ইউনি র সূর্যদয় ও সূর্যাস্ত নিস্বঃন্দেহে পৃথিবীর অপার সব সৌন্দর্য্য গুলোর মধ্যে অন্যতম। এই প্রাকৃতিক সৌন্দর্য্য উপভোগ করার জন্য রয়েছে বিশেষ ব্যবস্থা। বিশ্বের সকল প্রান্ত থেকে আসা পর্যটকদের থাকার জন্য এখানে বহু হোটেল রয়েছে। সেগুলোর মধ্যে সবচেয়ে ব্যতিক্রম হলো প্যালাসিও দে স্যাল। যার অর্থ লবণের প্রাসাদ। ২০০৭ সালে গড়ে তোলা এই হোটেলটি আক্ষরিক অর্থেই লবণের প্রাসাদ। কারণ হোটিলটির মেঝে, দেওয়াল, সাদ এমনকি খাট, চেয়ার, টেবিলসহ সকল আসবাবপত্রই তৈরী করা হয়েছে লবণ এর খন্ড দিয়ে। ভবনটি নির্মান করতে ১৪ ইঞ্চি দৈর্ঘ্যের প্রায় দশ লক্ষ লবণের ইট ব্যবহার করা হয়েছে। সালার দি ইউনি শুধু পর্যটকদের লীলাভূমিই নয়, এইটি মুলত উন্মক্ত খনি। স্থানীয় আয়মারা জনগোষ্ঠী এখনকার লবণ সংগ্রহ করে জীবিকা নির্বাহ করে। ধারণা করা হয়, সালার দি ইউনিতে এগারো কোটি টন লবণ আছে। সালার দি ইউনি এর প্রবেশ পথে রয়েছে একটি রেলগাড়ির সমাধি। অতীতে এসব ট্রেনের মাধ্যমে এখান থেকে লবণ পরিবহন করা হতো। স্থানীয় আদিবাসীদের আপত্তির কারণে ট্রেনের সাহায্যে এখন থেকে লবণ সরবরাহের কাজ বন্ধ করা হয়েছে।
কাজী এনামুল হাসান
কাজী এনামুল হাসান এনডিসি বাংলাদেশ সিভিল সার্ভিসের একজন কর্মকর্তা। তিনি অর্থনৈতিক সম্পর্ক বিভাগে অতিরিক্ত সচিব ছিলেন। বর্তমানে তিনি ধর্ম বিষয়ক মন্ত্রণালয়ে সচিব হিসেবে দায়িত্ব পালন করছেন।
কর্মজীবন
কাজী এনামুল হাসান বাংলাদেশ সিভিল সার্ভিসের একাদশ ব্যাচের একজন কর্মকর্তা। তিনি মাঠ প্রশাসন ও বিভিন্ন মন্ত্রণালয়ে কাজ করেছেন। দীর্ঘদিন তিনি প্রধানমন্ত্রী শেখ হাসিনার প্রয়াত জনপ্রশাসন উপদেষ্টা এইচ টি ইমামের একান্ত সচিব ছিলেন। তিনি অর্থনৈতিক সম্পর্ক বিভাগে অতিরিক্ত সচিব হিসেবে দায়িত্ব পালন করেছেন। ২০২১ খ্রিষ্টাব্দের অক্টোবর মাসে তিনি সচিব পদে পদোন্নতি লাভ করেন। বর্তমানে তিনি ধর্ম বিষয়ক মন্ত্রণালয়ে সচিব হিসেবে দায়িত্ব পালন করছেন।
স্ট্র্যাটফোর্ড শোল লাইট
স্ট্র্যাটফোর্ড শোল লাইট, আনুষ্ঠানিকভাবে  স্ট্র্যাটফোর্ড শোল (মিডল গ্রাউন্ড) লাইট, লং আইল্যান্ড সাউন্ডের মধ্যে একটি বালুচরে অবস্থিত একটি বাতিঘর যা পোর্ট জেফারসন, নিউ ইয়র্ক এবং ব্রীজপোর্ট, কানেটিকাটের প্রায় মাঝামাঝি অবস্থিত।
অবস্থান
স্ট্র্যাটফোর্ড শোল লাইট নিউ ইয়র্ক এবং কানেটিকাটের প্রায় মাঝমাঝিতে অবস্থিত (এ কারণে এটির অন্য নাম মিডলগ্রাউন্ড বা মিডল গ্রাউন্ড লাইট), নিউ ইয়র্কের ওল্ড ফিল্ড পয়েন্ট লাইট থেকে এবং কানেটিকাটের স্ট্র্যাটফোর্ড পয়েন্ট লাইট থেকে  দূরে অবস্থিত। বাতিঘরটি নিউ ইয়র্কের নাকি কানেটিকাটের এ নিয়ে কিছু বিতর্ক ছিল। এটি প্রাথমিকভাবে নিউ ইয়র্ক রাজ্যের ছিল, কানেটিকাটের নয়, যা কেন্দ্রীয় সরকারের কাছে বাতিঘরের জায়গার অধিকার ছেড়ে দেয়, কিন্তু বেশিরভাগ আধুনিক আনুষ্ঠানিক মানচিত্র একে লং আইল্যান্ড সাউন্ডের কানেটিকাটের পাশের  এর মধ্যে স্থাপিত করে।
বাতিঘরটি স্ট্র্যাটফোর্ড (বা মিডলগ্রাউন্ড) চরে অবস্থিত যার ব্যাস এক মাইলের কিছু বেশি এবং গড় অগভীর পানি থেকে সর্বনিম্ন নয় ফিট নিচু। বহু শতাব্দী ধরে চরটি জলপথে চলাচলের জন্য বিপজ্জনক হিসেবে চিহ্নিত করা হয়েছে।
ইতিহাস
অ্যাড্রিয়ান ব্লক, প্রথম ইউরোপীয় যে লং আইল্যান্ড সাউন্ডের অনুসন্ধান করেন, তার ১৬১৪ সালের সমুদ্র যাত্রায় বর্তমান স্ট্র্যাটফোর্ড চরের জায়গায় দুটি নিচু দ্বীপ চিহ্নিত করেন। ১০০ থেকে ২০০ বছরের মধ্যে দ্বীপগুলো ধীরে ধীরে ক্ষয় হয়ে পানির নিচে তলিয়ে যায়। চরটি নৌযাত্রার জন্য ১৮২০ সালে এর উত্তর ও দক্ষিণ প্রান্তে একজোড়া স্পার বয়ার সাহায্যে প্রথম চিহ্নিত করা হয়। ১৮৩১ সালে, কংগ্রেস $১০০০ অনুমোদন করে চরে সতর্কসঙ্কেত স্থাপনের জন্য, কিন্তু পরবর্তীতে এই প্রকল্পে কোন পদক্ষেপ নেওয়া হয়নি। সঙ্কেতটি লোহার স্পিন্ডলের আকৃতির হওয়ার কথা ছিল।
লাইট এলভি-১৫
কংগ্রেস পরবর্তীতে "মিডলগ্রাউন্ড লং আইল্যান্ড সাউন্ডের জন্য ভাসমান আলো" নির্মাণের জন্য $১০,০০০ অনুমোদন করে। নর্থফোক, ভার্জিনিয়াতে ১৮৩৭ সালে তৈরি, লাইটশিপটি লম্বা এবং ওজন ১০০ টন ছিল। এটি এর দুইটি পালের  প্রত্যেকটিতে একটি করে লণ্ঠন বহন করত, এছাড়া একটি হাতে চালিত ঘণ্টা এবং কুয়াশার সঙ্কেত হিসেবে ফগহর্নও সাথে থাকত। লাইটশিপটি ১২ জানুয়ারী, ১৯৩৮ সালে স্ট্র্যাটফোর্ড চরের দক্ষিণ-পূর্ব কিনারায় নোঙর করে ছিল; মাত্র আট দিন পর এটি এর নির্দিষ্ট জায়গা থেকে ভেসে যায়। লাইটশিপটির একক নোঙর শিকলকে দ্বিতীয় এবং তৃতীয় শিকলের সাথে সংযোজন করেও পরবর্তি বছরগুলোতে নিজের জায়গায় থাকতে তীব্র অক্ষমতা প্রকাশ করে। এটি ছয়বারের বেশি বরফ দ্বারা নিজের জায়গা থেকে সরে গিয়েছিল, সবচেয়ে উল্লেখযোগ্য ১৮৭৫ সালে যখন এটি অরিয়ন পয়েন্টের চড়ায় আটকে গিয়েছিল এবং ১৮৭৬ সালে যখন এটি ফকনার দ্বীপে ভেসে গিয়েছিল।
বাতিঘর
স্ট্র্যাটফোর্ড শোল বাতিঘরটি লাইটশিপকে প্রতিস্থাপন করার জন্য ১৮৭৭ সালে সম্পূর্ণ হয়। বাতিঘরটি একটি ছোট, মানুষের তৈরিকৃত দ্বীপে তৈরি হয় (দুইটি প্রাক্তন প্রাকৃতিক দ্বীপের জায়গায় যা সমুদ্রে ডুবে যায়)। শুরুতে, বাতিঘর রক্ষক দ্বারা এর রক্ষণাবেক্ষণ করা হত। বাতিঘরটি স্বয়ংক্রিয় করা হয় ১৯৭০ সালে এবং বর্তমানে এটি নৌযাত্রায় সক্রিয়ভাবে সাহায্য করে।
এটির ঐতিহাসিক গুরুত্ব রয়েছে পাথুরে বাতিঘর নকশার উদাহরণ হিসেবে যা স্পার্কপ্লাগ বাতিঘরের ব্যবহারের পূর্বে পানির উপর অবস্থিত বাতিঘরে ব্যবহৃত হয়েছে। এর সাথে হাডসন নদীর উপর অবস্থিত কিছু বাতিঘরের সাথে সাদৃশ্য রয়েছে, এবং “এটি বিশাল খরচ এবং সাহসী প্রচেষ্টাকে প্রকাশ করে যা লং আইল্যান্ড সাউন্ডের অনির্ভরযোগ্য পানিতে নকশাগুলো জায়গায় বসাতে প্রয়োজন ছিল।”
ডিভা (ম্যাগাজিন)
ডিভা হল একটি ইউরোপীয় ম্যাগাজিন যা লেসবিয়ান এবং উভকামী মহিলাদের লক্ষ্য করে। ম্যাগাজিনটিতে জীবনধারার সমস্যাগুলির বৈশিষ্ট্য রয়েছে যা তরুণ লেসবিয়ান এবং উভকামী মহিলাদের এবং জোটের পাশাপাশি লেসবিয়ান অবস্থার রাজনৈতিক উন্নয়নকে প্রভাবিত করে। এতে ভ্রমণ, সঙ্গীত এবং বিভাগের সর্বশেষ সিনেমা মুক্তি সম্পর্কিত নিবন্ধ রয়েছে। বর্তমান প্রকাশক লিন্ডা রিলি।
ইতিহাস
মাসিক ম্যাগাজিনটি প্রথম মার্চ ১৯৯৪ সালে ফ্রান্সিস উইলিয়ামসের সম্পাদনায় মিলিভরেস লিমিটেড দ্বারা চালু হয়েছিল।
লিন্ডা রিলি ২০১৬ সালে ম্যাগাজিনের প্রকাশক হন।
লক্ষ্মী নগর মেট্রো স্টেশন
লক্ষ্মী নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের লক্ষ্মী নগরে অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি তারিখে এটি সাধারণ মানুষের ব্যবহারের জন্য চালু করে দেওয়া হয়।
আগে স্টেশনের কাছাকাছি কোনও পার্কিং সুবিধা ছিল না কিন্তু এখন স্টেশনের কাছাকাছি একটি অনুমোদিত পার্কিং উপলব্ধ রয়েছে। লক্ষ্মী নগরে অনেক শ্রমিক এবং ছাত্রদের ভাড়া আবাস থাকায় এটি মেট্রো নেটওয়ার্কের অন্যতম ব্যস্ততম স্টেশন। স্টেশনে এটিএম পরিষেবা উপলব্ধ।
প্রণব রায় (গীতিকার)
প্রণব রায় (Pranab Roy) (৫ ডিসেম্বর, ১৯১১ — ৭ আগস্ট, ১৯৭৫ বাংলা গানের স্বর্ণযুগের প্রখ্যাত কবি ও গীতিকার। বিশ শতকের তিনের ও চারের দশকের আধুনিক ও চিত্রগীতির সবচেয়ে জনপ্রিয় ও প্রবাদ প্রতিম 'থ্রি মাস্কেটিয়ার্স'-এর (অজয় ভট্টাচার্য, শৈলেন রায় ও প্রণব রায়) অন্যতম ছিলেন তিনি।
জন্ম ও প্রারম্ভিক জীবন
প্রণব রায়ের জন্ম বৃটিশ ভারতের কলকাতার বেহালা বড়িশার সাবর্ণ রায়চৌধুরীর বংশে। পিতা ছিলেন দেবকুমার রায়চৌধুরী। ব্রাহ্ম বয়েজ স্কুল থেকে কৃতিত্বের সাথে প্রবেশিকা পরীক্ষায় উত্তীর্ণ হয়ে সিটি কলেজে ভর্তি হন। ছাত্রাবস্থা থেকেই তিনি বিদ্রোহী কবি কাজী নজরুল ইসলামের ভাবশিষ্য ছিলেন এবং তার রচনার প্রতি আকর্ষণ ছিল। এমনিতেই ছোটবেলা থেকে প্রণবের কবিতার প্রতি ভালোবাসা ছিল। কলেজ জীবনে স্বদেশী আন্দোলনে অংশ নেন। 'বিশ্বদূত' পত্রিকায় তিনি প্রথম 'কমরেড' শীর্ষক এক কবিতা লেখেন এবং সেজন্য তাঁকে কারাবাস করতে হয়। পড়াশোনা ক্ষতিগ্রস্ত হয়।
কর্মজীবন
জেল থেকে বেরিয়ে গান লিখতে আরম্ভ করেন। ইতিমধ্যে তিনি বিদ্রোহী কবি  কাজী নজরুল ইসলামের সংস্পর্শে আসেন। গীতিকার হওয়ার প্রেরণা পেয়েছিলেন কবির কাছ থেকে। তার রচিত চারটি গান কাজী নজরুল ইসলামের অনুমোদনে ১৯৩৪ খ্রিস্টাব্দে শারদীয়ায় হিজ মাস্টার্স ভয়েস রেকর্ডে প্রথম প্রকাশিত হয়। এর মধ্যে কমলা ঝরিয়ার কণ্ঠে তুলসীদাস লাহিড়ীর সুরে দু-টি ভাটিয়ালি গান - 'ও বিদেশী বন্ধু' এবং 'যেথায় গেলে গাঙের চরে' অসাধারণ জনপ্রিয়তা লাভ করে। তার রচিত 'সাঁঝের তারকা আমি পথ হারায়ে' ও ' আমি ভোরের যূথিকা' গান দুটি  যূথিকা রায়ের  কণ্ঠে সমান জনপ্রিয়তা পায়। এতে যূথিকা রায় যেমন জনপ্রিয় শিল্পী হিসাবে পরিচিতি  পান, তেমনি  গীতিকার হিসাবে প্রণব রায়ও খ্যাতি অর্জন করেন। সহজ কথায় হালকা ছন্দে যে-কোন ভাব বা অনুভূতিকে প্রকাশ করার তার বিশেষ ক্ষমতা ছিল। দীর্ঘ চল্লিশ বছরে তিনি দু-হাজারেরও বেশি গান লিখেছেন। বাংলা আধুনিক গানের সাথে ছায়াছবির জন্যও গান লিখেছেন। ছবির পরিবেশের সাথে সাযুজ্য রেখে কাব্যগুণসমন্বিত গান রচনা করতেন। ১৯৩৬ খ্রিস্টাব্দে 'পণ্ডিত মশাই' ছায়াছবিতে প্রথম গান রচনা করেন এবং এটি কমল দাশগুপ্তের সুরে ভবানী দাস কণ্ঠ দিয়েছেন। এর সাথে তিনি যে গল্পগীতি গুলি রচনা করেছেন সেগুলির প্রতি ছন্দে জীবনের সূক্ষ্ম অনুভূতি ধরা পড়ে। জগন্ময় মিত্রের কণ্ঠে তার লেখা 'চিঠি' ও 'সাতটি বছর আগে পরে' ব্যাপক জনপ্রিয়তা লাভ করে।  তার রচিত গানের কয়েকটি উল্লেখকরা হল। যেমন-
আধুনিক বাংলা গান -
ছায়াছবিতে ব্যবহৃত গান -
রবিন বার্ড
রবিন বাইর্ড (জন্ম: ৬ এপ্রিল ১৯৫৭) হলেন একজন মার্কিন প্রাক্তন পর্নোগ্রাফিক অভিনেত্রী এবং দ্য রবিন বাইর্ড শো- এর হোস্ট, যেটি ১৯৭৭ সাল থেকে নিউ ইয়র্ক সিটিতে লিজড অ্যাক্সেস কেবল টেলিভিশনে প্রচারিত হয়েছে।
পটভূমি
থাম্ব| রবিন বার্ড [[ডেবি ডালাস করে|ডেবি ডুজ ডালাস চলচ্চিত্রে।]] রবিন বার্ড নিউ ইয়র্ক সিটি, নিউ ইয়র্কে জন্মগ্রহণ এবং উত্থাপিত হয়েছেন। তিনি দত্তক নেওয়ার একটি শিশু এবং সে কখনই তার জন্মদাতা পিতামাতাকে শনাক্ত করতে পারেনি, তার দত্তক গ্রহণকারী মায়ের সেই তথ্য প্রকাশ করতে অনিচ্ছার কারণে এবং নিউইয়র্ক রাজ্যের আইনের অধীনে জন্ম ও দত্তক নেওয়ার রেকর্ড সিল করা হয়৷
জগজীবনপুর
জগজ্জীবনপুর হল পূর্ব ভারতের পশ্চিমবঙ্গ রাজ্যের মালদা জেলার হবিবপুর ব্লকের একটি প্রত্নতাত্ত্বিক স্থান। এই স্থানটি ইংরেজ বাজার শহর থেকে ৪১ কিলোমিটার পূর্ব দিকে অবস্থিত। এই স্থান থেকে পাওয়া সবচেয়ে উল্লেখযোগ্য আবিষ্কারগুলির মধ্যে পাল সম্রাট মহেন্দ্রপালদেবের একটি তাম্র-ফলক শিলালিপি ও ৯ম শতাব্দীর একটি বৌদ্ধ বিহারের কাঠামোগত অবশেষ নন্দদীর্ঘিকা-উদ্রাঙ্গ মহাবিহার রয়েছে।
এই স্থানটির গুরুত্ব সর্বপ্রথম পাল সম্রাট মহেন্দ্রপালের একটি তাম্র-ফলক শিলালিপি ঘটনাচক্রে ১৯৮৭ সালের ১৩ই মার্চ আবিষ্কারের মাধ্যমে নির্দেশিত হয়েছিল, যা এই আবিষ্কারের আগে পর্যন্ত অন্য কোনো উত্স থেকে জানা যায়নি। পরে, সুধীন দে-এর নেতৃত্বে পশ্চিমবঙ্গ সরকারের প্রত্নতত্ত্ব ও জাদুঘর অধিদপ্তরের একটি দলের দ্বারা ১৯৯২ সালে তুলাভিটা ঢিবিতে খননকাজ শুরু হয়, তারপরে একই অধিদপ্তরের অমল রায়ের নির্দেশে একই জায়গায় ১৯৯৫-৯৬ সালে ব্যাপক খনন করা হয়েছিল। খননের ফলে ইট দ্বারা নির্মিত বিহারের একটি অংশ, স্তূপ, কুলুঙ্গিযুক্ত ঘর, বারান্দা এবং অনেক পুরাকীর্তি আবিষ্কৃত হয়, যার মধ্যে রয়েছে পোড়ামাটির ফলক, পোড়ামাটির সীলমোহর ও সিলিং, একটি খোদাই করা মাটির পাত্রাদির ভাঙ্গা টুকুরা, পুঁতি ও দৈনন্দিন ব্যবহারের জন্য অন্যান্য বস্তু।
সাদিক আলী
সাদিক আলী (Sadiq Ali) (জন্মঃ মে ২, ১৯৫২ – মৃত্যুঃ এপ্রিল ১৮, ২০১১) ছিলেন ভারতের জম্মু ও কাশ্মীর এর একজন সিনিয়র রাজনীতিবিদ, সুখ্যাত কবি ও লেখক এবং একজন সক্রিয় পরিবেশবিদ। পরপর তিনবারের জন্য তিনি কাশ্মীর রাজ্যের বিধানসভা থেকে একজন নির্বাচিত বিধানকর্তা হয়েছিলেন। জনাব সাদিক আলী শ্রীনগর এর একজন প্রভাবশালী ব্যবসায়িক পরিবারে জন্মগ্রহণ করেন। তার পিতা, মরহুম জনাব জাফর আলী একজন কাগজ সুটকেস শিল্পী এবং ব্যবসায়ী ছিলেন। সাদিক আলী আলিগড় মুসলিম বিশ্ববিদ্যালয় থেকে স্নাতক সম্পন্ন করেন এবং রাষ্ট্রবিজ্ঞান বিষয়ে তার এম,এ অর্জন করেন। তিনি ভারত ও পাকিস্তানের মধ্যে কাশ্মীর বিরোধের সমাধান সম্পর্কে কিছু গুরুত্বপূর্ণ সুপারিশ করেন। তার স্ব-শাসনের প্রতিবেদন ব্যাপকভাবে ভারত ও পাকিস্তানের উভয় দেশে প্রশংসিত হয় এবং তার সুপারিশে এই সমস্যা সবচেয়ে কার্যকর সমাধান হয়েছে এই হিসাবে গণ্য করা হয়। তিনি জম্মু ও কাশ্মীর রাজ্যের বন অধোগামী অবস্থার উপর একটি প্রতিবেদন তৈরী করেন।
২০০৮ সালের ৯ মার্চ, ফারুক আবদুল্লাহ এনসির রক্ষাকর্তা মিডিয়াতে ঘোষণা করেন যে, জনাব সাদিক আলী পার্টিতে পুনরায় যোগ দিতে পারেন এবং দলের সাংগঠিনক বিষয়াবলি পরিচালনার করবেন।
মিশেল ফেরারি
মিশেল ফেরারি (জন্ম: ২২ ডিসেম্বর ১৯৮৩) একজন ইতালীয় পর্নোগ্রাফিক অভিনেত্রী এবং টেলিভিশন ব্যক্তিত্ব।
ফেরারি ক্রিস্টিনা রিকি হিসাবে জন্মগ্রহণ করেছিলেন ইতালির লিগুরিয়া অঞ্চলের লা স্পিজিয়ায়। ফেরারি ২০০৫ সালে তৎকালীন প্রেমিকের সাথে একটি অপেশাদার চলচ্চিত্রের মাধ্যমে তার ক্যারিয়ার শুরু করেছিলেন। টেলিভিশন ব্যক্তিত্ব মিশেল হুনজিকারের সাথে অস্পষ্ট সাদৃশ্য থাকার কারণে তিনি তার মঞ্চের নামটি বেছে নিয়েছিলেন।
সুগন্ধি
সুগন্ধি (, ; parfum) হল সুগন্ধি অপরিহার্য তেল বা সুগন্ধি যৌগ (সুগন্ধি), সুগন্ধ দ্রব্য এবং দ্রাবকগুলির মিশ্রণ, সাধারণত তরল আকারে, যা মানবদেহ, প্রাণী, খাদ্য, বস্তু এবং বাসস্থানকে একটি সম্মত গন্ধ দিতে ব্যবহৃত হয়। ১৯৩৯ সালের রসায়নে নোবেল বিজয়ী লেওপোল্ড রুজিচকা ১৯৪৫ সালে বলেছিলেন যে "বৈজ্ঞানিক রসায়নের প্রথম দিন থেকে বর্তমান সময় পর্যন্ত, সুগন্ধি জৈব রসায়নের বিকাশে যেমন পদ্ধতিগত শ্রেণিবিন্যাস এবং তত্ত্বের ক্ষেত্রে যথেষ্ট অবদান রেখেছে।"
প্রাচীন গ্রন্থ এবং প্রত্নতাত্ত্বিক খনন থেকে জানা যায় যে কিছু প্রাচীনতম মানব সভ্যতায় সুগন্ধির ব্যবহার ছিল। আধুনিক সুগন্ধি তৈরির সূচনা ১৯ শতকের শেষের দিকে ভ্যানিলিন বা কুমারিনের মতো সুগন্ধযুক্ত যৌগগুলির বাণিজ্যিক সংশ্লেষণের মাধ্যমে শুরু হয়েছিল, যা শুধুমাত্র প্রাকৃতিক সুগন্ধ দ্রব্য থেকে অপ্রাপ্য গন্ধযুক্ত সুগন্ধি তৈরির অনুমতি দেয়।
ইতিহাস
থাম্ব| মিশরীয় দৃশ্যে লিলি সুগন্ধি তৈরির চিত্র, ৪র্থ শতাব্দী খ্রিস্টপূর্বাব্দ সুগন্ধ শব্দটি ল্যাটিন পারফিউমার থেকে এসেছে, যার অর্থ "ধোঁয়ার মধ্য দিয়ে"। সুগন্ধি তৈরির শিল্প, প্রাচীন মেসোপটেমিয়া, মিশর, সিন্ধু সভ্যতা এবং সম্ভবত প্রাচীন চীনে শুরু হয়েছিল। এটি রোমান এবং মুসলমানদের দ্বারা আরও পরিমার্জিত হয়েছিল।
বিশ্বের প্রথম নথিভুক্ত রসায়নবিদ হিসাবে তপুতি নামক এক মহিলাকে বিবেচনা করা হয়, মেসোপটেমিয়ায় খ্রিস্টপূর্ব ২য় সহস্রাব্দের একটি কীলকাকার লিখন পদ্ধতিতে উল্লিখিত সুগন্ধি প্রস্তুতকারক। তিনি পাতিত ফুল, তেল এবং ক্যালামাসের সাথে অন্যান্য সুগন্ধির মিশিয়ে ছেঁকে নিতেন।
২০০৩ সালে, প্রত্নতাত্ত্বিকরা সাইপ্রাসে আবিষ্কার করেন বিশ্বের প্রাচীনতম সুগন্ধি তৈরির কারখানা, যা ৪,০০০ বছরেরও বেশি পুরনো। যেটি ছিল বিস্তৃত একটি বাড়ী। যেখান ৬০টির মতন, মিশানোর বাটি, ফানেল এবং সুগন্ধির বোতল পাওয়া গিয়েছে। প্রাচীনকালে মানুষ সুগন্ধিতে বিভিন্ন ধরনের ভেষজ ও মশলা ব্যবহার করত, যেমন বাদাম, ধনে, মর্টল, কনিফার রজন এবং বার্গামট, সেইসাথে নানাবিধ ফুল।
৯ম শতাব্দীতে আরব রসায়নবিদ আল-কিন্দি (আলকিন্দাস) সুগন্ধি এবং পাতনের রসায়নের বই লিখেছিলেন, যাতে সুগন্ধি তেল, সালভ, সুগন্ধযুক্ত জল এবং দামী ওষুধের বিকল্প বা অনুকরণের ১০০টিরও বেশি রেসিপি রয়েছে। বইটিতে সুগন্ধি তৈরি এবং সুগন্ধি তৈরির সরঞ্জামের ১০৭টি পদ্ধতি এবং রেসিপিও বর্ণনা করা হয়েছে।
পশ্চিম রোমান সাম্রাজ্যের পতনের পর পশ্চিম ইউরোপে সুগন্ধি পুরোপুরি হারিয়ে গিয়েছিল কিনা তা নিয়ে বিতর্ক রয়েছে। তবে এটি বলা যায় যে, ৭১১ এবং ৮২৭ সালে স্পেন এবং দক্ষিণ ইতালিতে ইসলামি শাসনামলে পশ্চিম ইউরোপে সুগন্ধি শিল্প পুনরুজ্জীবিত হয়েছিল। বিশেষ করে স্পেনের আল-আন্দালুস শহর সুগন্ধির প্রধান উৎপাদক হয়ে ওঠে যা প্রাচীণ বিশ্ব জুড়েই বিস্তার লাভ করেছিল। প্রাচীন বিশ্বের মতো, আন্দালুসীয়রা ঈশ্বরের ভক্তিতে সুগন্ধ ব্যবহার করত। এবং আন্দালুসীয় মহিলাদের মধ্যে বিবাহের সময় সুগন্ধি ব্যবহারের প্রচলন ছিল।
১২২১ সাল থেকে ইতালির ফ্লোরেন্সের সান্তা মারিয়া ডেলে ভিগনে বা সান্তা মারিয়া নভেল্লার কাছ থেকে সুগন্ধির রেসিপি রেকর্ড করা হয়েছিল। পূর্ব ইউরোপে রাণী এলিজাবেথের নির্দেশে, হাঙ্গেরীয়রা ১৩৭০ সালের দিকে অ্যালকোহল দ্রবণে মিশ্রিত সুগন্ধি তেল দিয়ে তৈরি একটি সুগন্ধি তৈরি করেছিল - যা হাঙ্গেরি ওয়াটার নামে পরিচিত।  রেনেসাঁর সময় ইতালিতে সুগন্ধি শিল্পের উন্নতি ঘটে এবং ১৬ শতকে ক্যাথরিন ডি' মেডিসি (১৫১৯-১৫৮৯), তার ব্যক্তিগত সুগন্ধিগুলি ফ্রান্সে নিয়ে যান। তার ল্যাবরেটরিটি তার অ্যাপার্টমেন্টের সাথে একটি গোপন পথ দিয়ে সংযুক্ত ছিল, যাতে কোনও সূত্র চুরি না হয়। ফ্রান্স দ্রুত সুগন্ধি এবং প্রসাধনী উত্পাদনে বিশাল উন্নতি লাভ করে।
১৬ ও ১৭ শতকের মধ্যে, সুগন্ধিগুলি প্রাথমিকভাবে ধনী ব্যক্তিরা হঠাৎ গোসলের জন্য শরীরের গন্ধ ঢাকতে ব্যবহার করত। ১৬৯৩ সালে, ইতালীয় নাপিত জিওভানি পাওলো ফেমিনিস, অ্যাকোয়া অ্যাডমিরাবিলিস নামে একটি সুগন্ধিযুক্ত জল তৈরি করেন, যা আজও অডিকোলন নামে পরিচিত; তার ভাগ্নে জোহান মারিয়া ফারিনা ১৭৩২ সালে ব্যবসার দায়িত্ব নেন।
আজও, ইতালি এবং ফ্রান্স ইউরোপীয় সুগন্ধি নকশা এবং বাণিজ্যের কেন্দ্র হিসাবে রয়ে গেছে।
দ্রাবক প্রকার
সুগন্ধি তেলগুলি প্রায়শই দ্রাবক দিয়ে মিশ্রিত করা হয়, যদিও এটি সর্বদা হয় না এবং এর প্রয়োজনীয়তা বিতর্কিত। সুগন্ধি-তেল পাতলা করার জন্য এখন পর্যন্ত সবচেয়ে সাধারণ দ্রাবক হল অ্যালকোহল, সাধারণত ইথানল এবং জলের মিশ্রণ বা একটি সংশোধিত স্পিরিট। সুগন্ধি তেলকে নিরপেক্ষ-গন্ধযুক্ত তেল যেমন ভগ্নাংশযুক্ত নারকেল তেল, বা জোজোবা তেলের মতো তরল মোমের মাধ্যমেও পাতলা করা যেতে পারে।
সুগন্ধি প্রয়োগ করা
পাশ্চাত্য সংস্কৃতিতে বিশুদ্ধ সুগন্ধি (পারফাম এক্সট্রাইট) এর প্রচলিত প্রয়োগ কানের পিছনে, ঘাড়ের নীচ, বগলের নীচে এবং কব্জি, কনুই এবং হাঁটুর ভিতরের অংশে, যাতে নাড়ি বিন্দু সুগন্ধিকে উষ্ণ করে এবং ছেড়ে দেয়। ক্রমাগত সুগন্ধি। সুগন্ধি বিশেষজ্ঞ সোফিয়া গ্রোজম্যানের মতে হাঁটুর পিছনে সুগন্ধি লাগানোর জন্য আদর্শ বিন্দু যাতে গন্ধ উঠতে পারে। আধুনিক সুগন্ধি শিল্প সুগন্ধি স্তর রাখার চর্চাকে উত্সাহিত করে যাতে এটি দিনের ভিন্ন সময়ের উপর নির্ভর করে বিভিন্ন তীব্রতায় মুক্তি পায়। স্নানের তেল, শাওয়ার জেল এবং বডি লোশনের মতো হালকা সুগন্ধযুক্ত পণ্যগুলি সকালের জন্য সুপারিশ করা হয়; ইও ডি টয়লেটি বিকেলের জন্য প্রস্তাবিত হয়; এবং সন্ধ্যার জন্য পালস পয়েন্ট।  কোলন সুগন্ধি দ্রুত মুক্তি পায়, প্রায় ২ ঘন্টা স্থায়ী হয়। ইও ডি টয়লেট ২ থেকে ৪ ঘন্টা স্থায়ী হয়, যেখানে সুগন্ধি ছয় ঘন্টা পর্যন্ত স্থায়ী হতে পারে।
উদ্ভিজ্জ উত্স
থাম্ব| সাইট্রাস গাছের ফুল থাম্ব| সুগন্ধি মধ্যে রেজিন [[গন্ধরস অন্তর্ভুক্ত]] থাম্ব| লোবান প্রয়োজনীয় তেল এবং সুবাস যৌগগুলির উত্স হিসাবে গাছগুলি দীর্ঘকাল ধরে সুগন্ধি তৈরিতে ব্যবহৃত হয়ে আসছে। এই সুগন্ধিগুলি সাধারণত গাছপালাগুলি গৌণ বিপাকের মাধ্যমে তৈরি করে থাকে, যা তাদের তৃণভোজীদের থেকে নিজেদের সুরক্ষা দেয় এবং সেইসাথে পরাগায়নকারীদের আকর্ষণ করে। সুগন্ধি তৈরিতে ব্যবহৃত সুগন্ধি যৌগের সবচেয়ে বড় উৎস হল গাছপালা। এই যৌগগুলি উদ্ভিদের বিভিন্ন অংশ থেকে প্রাপ্ত হতে পারে। একটি উদ্ভিদ সুগন্ধির একাধিক উৎস হতে পারে, উদাহরণস্বরূপ ধনিয়ার বায়বীয় অংশ এবং বীজের আলাদা গন্ধ হয়। কমলার পাতা, ফুল ও ফল যথাক্রমে পেটিগ্রেন, নেরোলি ও কমলা তেলের উৎস।
সিন্থেটিক উত্স
অনেক আধুনিক সুগন্ধিতে সংশ্লেষিত গন্ধ থাকে। সিন্থেটিক্স সুগন্ধি সরবরাহ করতে পারে যা প্রকৃতিতে পাওয়া যায় না। উদাহরণস্বরূপ, ক্যালোন, সিন্থেটিক উত্সের একটি যৌগ, একটি তাজা ওজোনাস ধাতব সামুদ্রিক ঘ্রাণ প্রদান করে যা সমসাময়িক সুগন্ধে ব্যাপকভাবে ব্যবহৃত হয়। সিন্থেটিক অ্যারোমেটিকগুলি প্রায়শই যৌগের বিকল্প উত্স হিসাবে ব্যবহৃত হয় যা প্রাকৃতিক উত্স থেকে সহজে পাওয়া যায় না। উদাহরণস্বরূপ, লিনালুল এবং কুমারিন উভয়ই প্রাকৃতিকভাবে উৎপন্ন যৌগ যা কম খরচে টারপিনস থেকে সংশ্লেষিত হতে পারে। অর্কিডের ঘ্রাণ (সাধারণত স্যালিসিলেট ) সাধারণত উদ্ভিদ থেকে সরাসরি প্রাপ্ত হয় না বরং বিভিন্ন অর্কিডে পাওয়া সুগন্ধি যৌগগুলির সাথে মেলানোর জন্য কৃত্রিমভাবে তৈরি করা হয়।
এখন পর্যন্ত সিন্থেটিক অ্যারোমেটিক্সের সবচেয়ে বেশি ব্যবহৃত হয় সাদা কস্তুরী তৈরিতে। এই সিন্থেটিক সুগন্ধি বাণিজ্যিক সুগন্ধের সমস্ত ফর্মগুলিতে পাওয়া যায়। ধোয়া জামাকাপড়কে দীর্ঘস্থায়ী "পরিষ্কার" ঘ্রাণ দেওয়ার জন্য এই কস্তুরিগুলি প্রচুর পরিমাণে লন্ড্রি ডিটারজেন্টে যোগ করা হয়।
প্রাকৃতিক গন্ধ প্রাপ্তি
সুগন্ধ তৈরি করার আগে, বিভিন্ন সুগন্ধি মিশ্রনে ব্যবহৃত গন্ধগুলি প্রথমে পেতে হবে। কৃত্রিম গন্ধ জৈব সংশ্লেষণ এবং পরিশোধন প্রক্রিয়ার মাধ্যমে উত্পাদিত হয়। প্রাকৃতিক উত্সের গন্ধের কাঁচামাল থেকে সুগন্ধ বের করার জন্য বিভিন্ন পদ্ধতি ব্যবহার করা প্রয়োজন। নিষ্কাশনের ফলাফল অপরিহার্য তেল, পরম, কংক্রিট বা মাখন এবং নিষ্কাশিত পণ্যে মোমের পরিমাণের উপর নির্ভর করে।
এই সমস্ত কৌশল, একটি নির্দিষ্ট পরিমাণে, কাঁচামাল থেকে প্রাপ্ত সুগন্ধযুক্ত যৌগগুলির গন্ধকে বিকৃত করবে। এটি তাপ, দ্রাবক, বা নিষ্কাশন প্রক্রিয়ায় অক্সিজেনের সংস্পর্শে আসার কারণে সুগন্ধযুক্ত যৌগগুলিকে বিকৃত করে, যা হয় তাদের গন্ধের চরিত্র পরিবর্তন করে বা গন্ধহীন করে তোলে।
সুগন্ধি বিশেষজ্ঞ
বাম|থাম্ব| দ্য পারফিউম মেকার, রডলফ আর্নস্টের যে সুগন্ধগুলি বিক্রি করা হবে তা তৈরি করার কাজটি  সুগন্ধ মিশ্রন বিশেষজ্ঞের উপর ছেড়ে দেওয়া হয়, যাদের সুগন্ধি শিল্পে সুগন্ধি বিশেষজ্ঞ হিসাবে পরিচিত৷ তাদের গন্ধের সূক্ষ্ম বোধ এবং গন্ধ গঠনে দক্ষতার কারণে কখনও কখনও তাদের স্নেহের সাথে "নেজ" (নাকের ফরাসি) হিসাবেও উল্লেখ করা হয়।
একটি সুগন্ধের সংমিশ্রণ সাধারণত সুগন্ধ তৈরির নিয়োগকর্তা বা বাইরের গ্রাহকের সংক্ষিপ্ত বিবরণ দিয়ে শুরু হয়। তারপর একাধিক সুগন্ধির মিশ্রণ মিশ্রিত করার প্রক্রিয়ার মধ্য দিয়ে যাবে এবং গ্রাহকের কাছে ফর্মুলেশন বিক্রি করবে। এখানে প্রায়শই সুগন্ধির সংমিশ্রণে পরিবর্তন করা হয়। সুগন্ধির সংমিশ্রণটি তখন হয়, যখন একটি পণ্যকে কার্যকরী সুগন্ধ (শ্যাম্পু, মেক-আপ, ডিটারজেন্ট, গাড়ির অভ্যন্তরীণ, ইত্যাদি) উন্নত করতে ব্যবহার করা হয়, অথবা একটি সূক্ষ্ম সুগন্ধি হিসাবে সরাসরি জনসাধারণের কাছে বাজারজাত ও বিক্রি করা হয়।
প্রযুক্তি
ডান|থাম্ব| পেপার ব্লটার সাধারণত সুগন্ধ বিশেষজ্ঞরা গন্ধের নমুনা এবং গন্ধ নিতে ব্যবহার করে। যদিও সুগন্ধি তৈরির জন্য কোনো একক "সঠিক" কৌশল নেই, তবে কীভাবে একটি ধারণা থেকে সুগন্ধি তৈরি করা যায় সে সম্পর্কে সাধারণ নির্দেশিকা রয়েছে। যদিও অনেক উপাদান একটি সুগন্ধির গন্ধে অবদান রাখে না, তবে অনেক সুগন্ধির মধ্যে যথাক্রমে কালারেন্ট এবং অ্যান্টি-অক্সিডেন্ট রয়েছে যা সুগন্ধির বাজারযোগ্যতা এবং শেলফ লাইফ উন্নত করতে।
মৌলিক কাঠামো
সুগন্ধি তেলে সাধারণত দশ থেকে শতাধিক উপাদান থাকে এবং এগুলি সাধারণত একটি সুগন্ধিতে সংগঠিত হয় যে নির্দিষ্ট ভূমিকা পালন করবে। এই উপাদানগুলি মোটামুটিভাবে চারটি গ্রুপে বিভক্ত করা যেতে পারে:
একটি সুগন্ধির শীর্ষ, মাঝামাঝি এবং ভিত্তিতে পৃথক প্রাথমিক গন্ধ এবং সহায়ক উপাদান থাকতে পারে। সুগন্ধির সুগন্ধি তেলগুলিকে তারপর ইথাইল অ্যালকোহল এবং জলের সাথে মিশ্রিত করা হয়, যা ট্যাঙ্কে কয়েক সপ্তাহ ধরে রাখা হয় এবং প্রক্রিয়াকরণ সরঞ্জামের মাধ্যমে যথাক্রমে, মিশ্রণের সুগন্ধি উপাদানগুলিকে স্থিতিশীল করতে এবং দ্রবণ থেকে কোনও পলি বা কণা অপসারণ করা হয়। সবশেষে সুগন্ধিটিকে বোতলজাত করা হয়।
চন্দ্রনাথ সিংহ
চন্দ্রনাথ সিনহা একজন ভারতীয় রাজনীতিবিদ এবং পশ্চিমবঙ্গ সরকারের বর্তমান মৎস্যমন্ত্রী। তিনি যথাক্রমে পশ্চিমবঙ্গ রাজ্য বিধানসভা নির্বাচন ২০১১ এবং ২০১৬ সালের বোলপুর আসন থেকে নির্বাচিত বিধানসভার সদস্যও।
কেন্দ্রীয় বল
চিরায়ত বলবিদ্যায় কোনো বস্তুর ওপর প্রযুক্ত কেন্দ্রীয় বল হচ্ছে এমন একটি বল যা বলের কেন্দ্র নামক একটি নির্দিষ্ট বিন্দুর দিকে অথবা এই বিন্দুটি থেকে পরিচালিত হয়। এখানে হলো বল, F হলো একটি ভেক্টরকৃত বল ফাংশন (সহজ কথায়, এটি একটি ভেক্টর রাশি), F হলো একটি স্কেলারকৃত বল ফাংশন (স্কেলার রাশি), r  হলো অবস্থান ভেক্টর, এর দৈর্ঘ্য হলো ||r|| এবং  = r/||r|| হলো সংশ্লিষ্ট একক ভেক্টর।
সব কেন্দ্রীয় বলক্ষেত্রই সংরক্ষণশীল বা গোলীয় প্রতিসাম্যিক হয় না। তথাপি, একটি কেন্দ্রীয় বল সংরক্ষণশীল হবে যদি এবং কেবল যদি এটি গোলীয় প্রতিসাম্যিক হয় অথবা এটি ঘূর্ণনের বিবেচনায় ইনভ্যারিয়েন্ট (অপরিবর্তনীয়) হয়।